**8. napirend**

**E l ő t e r j e s z t é s**

**Köveskál Község Önkormányzata Képviselő-testületének 2022. szeptember 27-én tartandó nyilvános ülésére**

**Tárgy: Köveskál, Fő u. 23. szám alatti ingatlanon lévő épületrész hasznosítása benyújtott pályázat elbírálása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzata tulajdonában lévő Köveskál, Fő u. 23. szám alatti ingatlanon lévő lakás céljára szolgáló épületrész bérletére vonatkozó jogviszonyt a jelenlegi Bérlő határidő lejárta előtt, 2022. július 31. napjával felmondta.

Az előzetes egyeztetések alapján a Képviselő-testület szándéka, hogy az épületrészt a továbbiakban nem lakás céljára, hanem üzleti tevékenység folytatásával kívánja hasznosítani.

Az üzleti tevékenység folytatására vonatkozó bérleti jogviszonyra pályázat kiírása a képviselő-testületi döntés alapján megtörtént, a benyújtásra nyitva álló határidő – másodszori kiírással- alatt 1 db pályázat érkezett Köveskál Község Önkormányzatához.

A pályázat jelen előterjesztés mellékletét képezi.

A benyújtott dokumentáció megfelel a kiírásban közölt pályázati feltételeknek.

Kérem, a Tisztelt Képviselő-testületet, hogy az előterjesztést megtárgyalni, a pályázatról dönteni szíveskedjen.

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2022. (….) HATÁROZATA**

Köveskál Község Önkormányzata Képviselő-testülete érvényesnek minősíti, és elfogadja a Köveskál, Fő u. 23. szám alatti ingatlanrészben üzleti tevékenység folytatására vonatkozóan benyújtott pályázatot.

Felhatalmazza a Polgármestert, hogy a pályázati felhívásban foglaltak, valamint a benyújtott pályázat alapján elkészített bérleti szerződést kössön a pályázóval, annak aláírásról gondoskodjon.

**Felelős: Györffy Szabolcs Zoltán polgármester**

**Határidő: 2022. október 1.**